**Apstiprināti ar Ādažu novada pašvaldības**

**mantas iznomāšanas un atsavināšanas komisijas**

**05.12.2019. protokolu**

**AUTOMAŠĪNAS IZSOLES NOTEIKUMI**

1. Šie noteikumi nosaka kārtību, kādā tiks rīkota pirmreizējā mutiskā pašvaldības kustamā mantas - automašīnas Ford Transit (izlaiduma gads 2007.) ar valsts reģistrācijas Nr. GM 7569, turpmāk – Automašīna, izsole. Informācija par Automašīnu un izsoles noteikumi tiek publicēti Ādažu novada domes mājas lapā [www.adazi.lv](http://www.adazi.lv).
2. Izsoles dalībniekiem ir tiesības apskatīt Automašīnu, iepriekš saskaņojot ar Ādažu novada domes Saimniecības un infrastruktūras daļas tehniskā dienesta vadītāju Ivaru Grīnbergu, pa tālruni 67443538.
3. Automašīnas īpašuma tiesību izsoli veic Ādažu novada pašvaldības mantas iznomāšanas un atsavināšanas komisija (turpmāk tekstā – Komisija).
4. Ziņas par izsolē atsavināmo Automašīnu:
	1. marka: Ford Transit;
	2. valsts reģistrācijas numurs: GM 7569;
	3. izlaiduma gads: 2007.;
	4. krāsa, papildaprīkojums: balta, sēdvietu skaits 8;
	5. pašmasa (kg): 2255;
	6. pilna masa (kg): 3000;
	7. motora tips: dīzeļdegviela;
	8. motora tilpums: 2198 cm³;

 4.10. tehniskā apskate: nav;

 4.11. nobraukums, km: 295592;

 4.12. apgrūtinājumi: nav.

Automašīnai ir salona defekti, krāsojuma defekti (iespiedumi), korozijas un citi bojājumi, ko nepieciešams remontēt, lai izietu tehnisko apskati.

1. Izsoles veids – pirmreizēja atklāta izsole ar augšupejošu soli.
2. Atsavināmās Automašīnas nosacītās cenas apmērs **EUR 640 (seši simti četrdesmit eiro).**
3. Izsoles solis – **EUR 5 (pieci eiro).**
4. Izsole notiks **2020. gada 16.janvārī plkst. 09.30** Ādažu novada domes Ceriņu zālē, Gaujas ielā 33A, Ādažos, Ādažu novadā.
5. Par dalībnieku var kļūt maksātspējīgas juridiskas personas, un fiziskas personas, kuras noteiktajā termiņā iesniegušas pieteikumu uz šo izsoli un izpildījušas visus izsoles priekšnoteikumus.
6. Lai reģistrētos par izsoles dalībnieku, jāiesniedz pieteikums, kurā jānorāda:
	1. fiziskai personai – vārds, uzvārds, personas kods, deklarētās dzīvesvietas adrese;
	2. juridiskai personai, arī personālsabiedrībai – nosaukums (firma), reģistrācijas numurs, juridiskā adrese;
	3. elektroniskā pasta adrese (ja ir);
	4. izsoles Objekta nosaukums;
7. Pieteikums par piedalīšanos izsolē iesniedzams Ādažu novada domes Klientu apkalpošanas centrā, Gaujas ielā 33A, Ādažos, Ādažu novadā, līdz **2020.gada 14.janvāra plkst.17.00.**
8. Pieteikumam pievienojama kredītiestādes apliecināta maksājuma uzdevuma kopija par nodrošinājuma naudas – EUR 64 (sešdesmit četri eiro) nomaksu.
9. Nodrošinājuma nauda iemaksājama Ādažu novada pašvaldības kontā, reģistrācijas Nr.90000048472, Valsts kases norēķinu konts Nr. LV43TREL9802419010000, B/C kods TRELLV22, ar norādi “Nodrošinājuma nauda automašīnas izsolei”, Komisija pirms izsoles sākšanas sastāda izsoles dalībnieku sarakstu, kurā tiek fiksēts katra dalībnieka vārds, uzvārds vai nosaukums (firma), pieteikumu iesniegšanas secībā.
10. Ja kāds no pretendentiem pieteikumā nav iekļāvis 10.punktā norādīto informāciju, komisija pieņem lēmumu par pretendenta izslēgšanu no dalības mutiskā izsolē un pieteikumu neizskata.
11. Pirms īpašuma tiesību izsoles sākšanas izsoles dalībnieki parakstās izsoles dalībnieku sarakstā par to, ka ir iepazinušies ar izsoles kārtību un piekrīt izsoles noteikumiem.
12. Izsole tiek protokolēta.
13. Izsole sākas ar izsoles komisijas priekšsēdētāja nosaukto nosacīto Automašīnas cenu.
14. Ja divi vai vairāki izsoles dalībnieki izsaka gatavību iegādāties Automašīnas īpašuma tiesības par nosacīto cenu, tā palielinās par vienu izsoles soli.
15. Ja kāds izsoles dalībnieks atsakās no turpmākās solīšanas, viņa pēdējā solītā cena tiek apstiprināta ar izsoles dalībnieka parakstu izsoles dalībnieku sarakstā.
16. Automašīnas izsole ar augšupejošu soli turpinās, līdz kāds no tās dalībniekiem nosola visaugstāko cenu, izsole tiek izsludināta par pabeigtu, kā arī Komisijas priekšsēdētājs nosauc visaugstāko nosolīto cenu un dalībnieks, kas to nosolījis un ieguvis tiesības slēgt līgumu par Automašīnas iegādi.
17. Izsoles protokolu Komisija paraksta 7 (septiņu) dienu laikā no izsoles dienas.
18. Ja izsoles dalībnieku sarakstā tiek reģistrēts viens izsoles dalībnieks, izsole atzīstama par notikušu, ja Dalībnieks sola vienu izsoles soli.
19. Ja izsolei piesakās vairāki dalībnieki un neviens dalībnieks nepārsola izsoles sākumcenu, izsoli atzīst par nenotikušu.
20. Izsoles dalībnieks, kurš nosolījis visaugstāko cenu, pēc izsoles protokola apstiprināšanas 30 (trīsdesmit) dienu laikā veic nosolītās cenas nomaksu, atskaitot nodrošinājuma naudu, uz Ādažu novada pašvaldības norēķinu kontu. Ja noteiktajā termiņā dalībnieks, kurš ieguvis tiesības iegādāties Automašīnu, neveic maksājumu vai uzraksta atteikumu par līguma slēgšanu, ir uzskatāms, ka izsoles dalībnieks no līguma slēgšanas ir atteicies un dalībniekam netiek atgriezta nodrošinājuma nauda.
21. Ja izsoles dalībnieks, kurš nosolījis augstāko cenu, neveic samaksu vai atsakās no līguma slēgšanas, Komisija secīgi piedāvā tiesības iegādāties Automašīnu izsoles dalībniekam, kurš nosolīja nākamo augstāko cenu, piedāvājot 30 (trīsdesmit) dienu laikā veikt nosolītās cenas samaksu.
22. Izsoles rezultātus apstiprina un lēmumu par Automašīnas pirkuma līguma slēgšanu pieņem Ādažu novada dome 30 (trīsdesmit) dienu laikā no izsoles noteikumu 24. vai 25.punktā noteiktā maksājuma saņemšanas.
23. Izsoles dalībniekiem, kuri nav ieguvuši tiesības iegādāties Automašīnu, nodrošinājuma nauda tiek atmaksāta pēc izsoles rezultātu apstiprināšanas 7 (septiņu) dienu laikā kopš Ādažu novada dome saņēmusi dalībnieka iesniegumu, kurā norādīts bankas konts, uz kuru nodrošinājuma nauda pārskaitāma.
24. Strīdus, kas saistīti ar izsoli, izskata Ādažu novada dome.

Ādažu novada pašvaldības mantas iznomāšanas

un atsavināšanas komisijas priekšsēdētājs E.Šēpers